216 



het können begären; nienen theten die wasser schaden, 

 nienen war pestilenz vorhanden^ nienen hört man von 

 kriegen sagen. Wiewol in Pündten der wyn nit so wol 

 geraaten, als fären, ist doch heür gar vil me höüw 

 und ämbd and als bim besten ingmacht worden. Das 

 kürn ist ouch wol geraten, vil und guott worden: ärbis, 

 bonen, hannt" sind lang nie so wol geraten; an vilen 

 orten ouch vil ops, dann es war gross fruchtbarkeit und 

 ein rych jar. In den alpen ist es ouch wol abgangen; alein 

 in Thomblesc war kein ops und zuo Cur wenig. Gott sy 

 um als guoz alzyt hochglobt und ewig geprisen. Es wart 

 uf ein nüws ein heimlicher Rhat gsezt und ein Bytag uf 

 den andren. Unsre Herren ritend gen Baden und etlich in 

 Francrych, als von der beschweerlichen hochgefarlichen 

 nüwerbuwner Fuentischen Forteza wägen. Obgenamseter 

 Lüwer Rhat sont mittel, stäg und wäg suochen, damit gmeini 

 land by ir wol hergebrachter fryheit ouch fürohin verblibent 

 und Ordnung gäbent, so der krieg sin fortgang weit haben. 

 Und waren in disem rat 15 man, welche im früeling hie 

 zuo Tusis zum andren mal sind zuosammenkommen, als 

 ouch zuo Cur noch ein Bytag ghalten wart. Und hat der 

 Ambassador uss Francrych zuo Tusis sin hofhaltig. — Zuo 

 Cur zum obren tor uf der brug hat ein Französ. Hoptman 

 ein Doctor von Belizar mit dem weer durchstochen und um- 

 bracht. Der Hoptman, ein alter Herr, ist lang gfangen gsin, 

 endlich noch mit eeren liberiert. — Zuo Splügen ein alter 

 man im wald umkommen. — Ziio Valendas ein müli sampt 

 der miiller verbrunnen. — Im Veltlyn wurdent 2 Punzlüt, 

 als si etlich pandyten wollen gfängcklichen annämmen, 

 elenlklich erschossen. Min briioder Gurdyn war ouch in 



